Държавен вестник, бр. 50, 2024 г., стр. 110

СТР.  110	
Д Ъ Р Ж А В Е Н  В Е С Т Н И К 	
БРОЙ  50
на чл. 2а от ЗНА (отм.) не е съществено по 
смисъла на чл. 146, т. 3 от АПК. Както сам 
изтъква в жалбата си министърът, устано­
веното в тази норма правило е съществено, 
тъй като гарантира защитата на субективни 
права и законни интереси на правните су­
бекти. Поради това винаги, когато право­
то на заинтересована страна да участва в 
производството е било нарушено, е налице 
и съществено нарушение на административ­
нопроизводствените правила. Следва да се 
отбележи и обстоятелството, че с въвеждането 
на това правило законодателят гарантира и 
принципа на публичност и прозрачност, при 
спазване на който административните органи 
осъществяват правомощията си. Ето защо 
не може да се приеме, че нарушаването на 
това правило не е съществено по смисъла на 
чл. 146, т. 3 от АПК.
Поради това са правилни изводите на 
първоинстанционния съд, че липсата на уве­
домяване на заинтересованите лица по някой 
от начините, уредени в чл. 2а от ЗНА (отм.), 
за изготвения проект на наредба представлява 
съществено процесуално нарушение, тъй като 
е било възможно да се направят предложения 
и възражения, които биха довели до различна 
редакция на отделните текстове.
Касационната инстанция споделя изцяло 
и изводите на първоинстанционния съд за 
противоречието на оспорените разпоредби с 
материалноправните разпоредби на нормати­
вен акт от по-висока степен, а именно Закона 
за здравето. При извършената преценка в тази 
насока първоинстанционният съд е съобра­
зил правилото на чл. 192а, предл. ІІ от АПК, 
съобразно което съответствието на подзако­
новия нормативен акт с материалния закон 
се преценява към момента на постановяване 
на съдебното решение. В тази връзка напълно 
неоснователно е оплакването на министъра 
на здравеопазването, че съдът не е изложил 
собствени мотиви, а бланкетно е преповторил 
аргументите на жалбоподателите и действа­
щите разпоредби на Закона за здравето.
Оспорени са разпоредби от Наредбата за 
условията и реда за провеждане на граничен 
здравен контрол на Република България, 
с която се определят условията и редът за 
провеждане на граничен здравен контрол 
на Република България за предотвратяване 
разпространението на болести, които пред­
ставляват опасност за общественото здраве. 
Наредбата е приета с ПМС № 274 от 9.10.2006 г. 
въз основа на законовата делегация на чл. 57, 
ал. 2 от Закона за здравето (ЗЗ).
Раздел V от ЗЗ установява правилата за 
надзор на заразните болести. В чл. 57, ал. 1 
е предвидено, че при необходимост граничен 
здравен контрол се извършва за опазване на 
страната от разпространението на особено 
опасни заразни болести. В закона не е дадено 
легално определение на понятията „заразна 
болест“ или „особено опасна заразна болест“. 
В чл. 61 от ЗЗ е направено разграничение на 
заразните болести, като в ал. 1 са посочени 
конкретни болести – антракс, бруцелоза, ва­
риола, вирусни хеморагични трески, дифтерия, 
ебола, жълта треска, коремен тиф, малария, 
полиомиелит, тежък остър респираторен синд­
ром, туберкулоза с бацилоотделяне, холера и 
чума, при които се предвижда задължителна 
изолация на болните и заразоносителите. 
Според действащата редакция на чл. 63, 
ал. 4 и 5 от ЗЗ при обявена извънредна епи­
демична обстановка, която се въвежда при 
непосредствена опасност за живота и здравето 
на гражданите от епидемично разпростране­
ние на заразна болест по чл. 61, ал. 1 от ЗЗ, 
министърът на здравеопазването въвежда 
със заповед временни противоепидемични 
мерки, като те може да включват и забрана 
за влизане на територията на страната на 
граждани на други държави, с изключение 
на гражданите с постоянно, дългосрочно или 
продължително пребиваване на територията 
на Република България, както и членовете 
на техните семейства.
Според чл. 63а, ал. 3 от ЗЗ при епидемично 
разпространение на заразни болести, които 
са извън посочените в чл. 61, ал. 1 от ЗЗ, не 
се въвеждат противоепидемични мерки за 
забрана за влизане на територията на страната 
на граждани на други държави и временно 
ограничаване придвижването на територията 
на страната.
Съобразно чл. 2 от Наредбата дейностите 
по провеждането на граничния здравен конт­
рол на територията на Република България се 
организират, координират и контролират от 
министъра на здравеопазването. С нормата 
на чл. 3 от Наредбата министърът на здра­
веопазването е оправомощен да разпореди 
въвеждането на допълнителни здравни мерки 
при опасност от възникване и разпространение 
на болести, които представляват опасност за 
общественото здраве. Съобразно чл. 1, ал. 4 
от Наредбата определянето на болестта като 
такава, представляваща опасност за обществе­
ното здраве, се извършва от Министерството 
на здравеопазването при използване на лога­
ритъма за оценка, посочен в Международните 
здравни правила, приети от Световната здравна 
организация. Освен това в § 1, т. 14 от ДР 
на Наредбата е дадено легално определение 
на „Опасност за общественото здраве“ – съ­
битие, което може да навреди на здравето 
на населението, може да има международно 
разпространение и да представлява сериозна 
и непосредствена опасност.
Съпоставката между чл. 57, ал. 1 от ЗЗ и 
чл. 3 от Наредбата води до извод за несъответ­
ствие на поставеното от Наредбата условие за 
въвеждане на допълнителни здравни мерки с